rejauldu/bengali-wikipedia huggingface dataset:
১২০২: বখতিয়ার খিলজি বাংলার বেশিরভাগ অঞ্চল জয় করেন।  ১২০৩: ঘুরি শাসক সুলতান গিয়াসউদ্দিন মুহাম্মদ ১২০৩ সালের ১৩ মার্চ হেরাতে অসুস্থ অবস্থায় কারণে মারা যান এবং তার স্থলাভিষিক্ত হন তারই ছোট ভাই মুইজ্জউদ্দিন মুহাম্মাদ ঘুরি।  ১২০৪: কারা খিতাইয়ের বাহিনীর সহযোগিতায় খোয়ারাজমিয়ান শাসক দ্বিতীয় আলা আদ-দীন মুহাম্মাদের বিরুদ্ধে আন্ধখুদের যুদ্ধে অক্সাস নদীর কাছে মুইজ্জউদ্দিন মুহাম্মাদ ঘুরি পরাজিত হন।  ১২০৬: সিন্ধু নদের কাছে প্রতিদ্বন্দ্বী মুসলিম সম্প্রদায়ের হাতে  মুইজ্জউদ্দিন ঘোরি নিহত হন। উত্তর ভারতীয় সমভূমিতে কুতুবউদ্দিন আইবেক দিল্লি সালতানাত প্রতিষ্ঠা করেন।  ১২১০: ঘুরি সুলতান মাহমুদের হত্যাকাণ্ড ও সামের সিংহাসনে আরোহণ। কুতুবুদ্দিন আইবকের মৃত্যু। ভারতে আরাম শাহের সিংহাসনে আরোহণ।  ১২৯৫: মঙ্গোল শাসক গাজান খান ইসলাম ধর্ম গ্রহণ করেন।  ১২৯৯: মঙ্গোলরা সিরিয়া আক্রমণ করে। মেরিনিডরা টেমসেনের জিয়ানিদ রাজ্যের রাজধানী টেমসেন অবরোধ করে। এই শতাব্দীর শেষ নাগাদ বিশ্বব্যাপী মুসলিম জনসংখ্যা মোট জনসংখ্যার ৭ শতাংশ বৃদ্ধি পায়।   আরোও দেখুন    মুসলিম ইতিহাসের সময়রেখা  তথ্যসূত্র  বিষয়শ্রেণী:১৩শ শতাব্দীতে ইসলাম বিষয়শ্রেণী:মুসলিম ইতিহাসের সময়রেখা
থাম্ব|গুস্তাভে দোরের চিত্রকর্ম - দ্য টাইটান্স এন্ড জায়ান্টস গ্রিক পুরাণে হাইপেরিয়ন বা হুপেরিয়ন (প্রাচীন গ্রিক ভাষায়: Ὑπερίων হ্যুপেরিঅন্‌, ইংরেজি রূপ: Hyperion হায়্‌পীরিয়ন্‌) ছিলেন বারোজন টাইটানদের একজন। তিনি ছিলেন আলোর টাইটান দেবতা। হুপেরিয়নের সাথে তার বোন থেইয়ার বিয়ে হয় এবং থেইয়ার গর্ভে তার ঔরসে এয়স, হেলিয়স ও সেলেনের জন্ম হয়।  বিষয়শ্রেণী:সূর্য দেবতা বিষয়শ্রেণী:গ্রিক দেবতা
বিদ্যেন্দু মোহন দেব (জন্ম: ২৭ সেপ্টেম্বর ১৯৪২) হলেন একজন ভারতীয় তাত্ত্বিক রসায়নবিদ, রাসায়নিক পদার্থবিদ এবং ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ, কলকাতার (IISER) এর একজন অধ্যাপক। তিনি তাত্ত্বিক রসায়ন এবং রাসায়নিক পদার্থবিদ্যায় তার অধ্যয়নের জন্য পরিচিত। তিনি ইন্টারন্যাশনাল ইউনিয়ন অফ পিওর অ্যান্ড অ্যাপ্লায়েড কেমিস্ট্রি, দ্য ওয়ার্ল্ড একাডেমি অফ সায়েন্সেস, ইন্ডিয়ান ন্যাশনাল সায়েন্স একাডেমি এবং ইন্ডিয়ান একাডেমি অফ সায়েন্সেসের একজন নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষ সংস্থা, দ্য কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ, রাসায়নিক বিজ্ঞানে তার অবদানের জন্য ১৯৮১ সালে তাকে বিজ্ঞান ও প্রযুক্তিতে শান্তি স্বরূপ ভাটনগর পুরস্কার প্রদান করে, যা ভারতের সর্বোচ্চ বিজ্ঞান পুরস্কারগুলোর মধ্যে অন্যতম।   জীবনী  বি.এম. দেব ১৯৪২ সালের ২৭ সেপ্টেম্বর ভারতের বাংলা রাজ্যে জন্মগ্রহণ করেন যখন প্রাক-স্বাধীন ভারত ভারত ছাড় আন্দোলনের মধ্য দিয়ে যাচ্ছিল। তিনি কলকাতার প্রেসিডেন্সি কলেজ (বর্তমান প্রেসিডেন্সি বিশ্ববিদ্যালয়) থেকে রসায়নে (বিএসসি অনার্স) স্নাতক এবং ভৌত রসায়নকে প্রধান বিষয় হিসাবে নির্বাচন করে তিনি রাজাবাজার বিজ্ঞান কলেজ থেকে তার স্নাতকোত্তর ডিগ্রী শেষ করেন। পরবর্তীকালে, তিনি ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্স (IACS) এর এস.আর. পালিত-এ যোগদান করেন এবং এক বছর পর তিনি কমনওয়েলথ বৃত্তিতে অক্সফোর্ড বিশ্ববিদ্যালয়ের গাণিতিক ইনস্টিটিউটে চলে যান যেখান থেকে তিনি অ্যাডভান্সড ম্যাথমেটিক্সে তার ডিপ্লোমা অর্জন করেন। এই প্রতিষ্ঠানে অধ্যয়ন অব্যাহত রেখে তিনি গণিতে ডিফিল অর্জনের জন্য পদার্থের কোয়ান্টাম তত্ত্বের প্রবর্তক চার্লস কোলসনের অধীনে তার ডক্টরেট গবেষণা শুরু করেন এবং সাফল্যের সাথে তা সমাপ্ত করেন।  দেব ১৯৬৯ সালে ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্সে CSIR পুল অফিসার হিসাবে তার কর্মজীবন শুরু করেন যা বিভিন্ন প্রতিষ্ঠানে বিস্তৃত ছিল কিন্তু এক বছর পরে ফ্যাকাল্টির সদস্য হিসাবে ইন্ডিয়ান ইনস্টিটিউট অফ টেকনোলজি, মুম্বাইতে চলে যান। ১৯৭১ সালে তিনি বিড়লা ইনস্টিটিউট অফ টেকনোলজি অ্যান্ড সায়েন্স, পিলানিতে সহকারী অধ্যাপক হিসাবে নিযুক্ত হন কিন্তু এক বছরের সংক্ষিপ্ত কর্মকালের পরে তিনি আইআইটি মুম্বাইতে ফিরে আসেন যেখানে তিনি সহকারী অধ্যাপক (১৯৭৩-৭৮) এবং অধ্যাপক (১৯৭৮-৮৪) হিসাবে পরবর্তী ১২ বছর অতিবাহিত করেন,। তার পরবর্তী পদক্ষেপ ছিল ১৯৮৪ সালে তাত্ত্বিক রসায়নের অধ্যাপক হিসেবে পাঞ্জাব বিশ্ববিদ্যালয়ে গমন এবং দুই দশক সেখানে চাকুরির পর ২০০৪ সালে তিনি সেখান থেকে অবসর নেন।   আরও দেখুন   চার্লস কোলসন।   টীকা    তথ্যসূত্র    অধিক পঠন     বিষয়শ্রেণী:রসায়ন বিজ্ঞানে শান্তি স্বরূপ ভাটনগর পুরস্কার বিজয়ী বিষয়শ্রেণী:১৯৪২-এ জন্ম বিষয়শ্রেণী:কলকাতার বিজ্ঞানী বিষয়শ্রেণী:বাঙালি বিজ্ঞানী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় রসায়নবিদ বিষয়শ্রেণী:ভারতীয় বৈজ্ঞানিক লেখক বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:ইন্ডিয়ান অ্যাকাডেমি অফ সায়েন্সেসের সভ্য বিষয়শ্রেণী:ওয়ার্ল্ড একাডেমি অফ সায়েন্সেস এর সভ্য
শার্লত এডওয়ার্ডস কাপ হল ইসিবি পরিচালিত মহিলাদের টি২০ ক্রিকেট প্রতিযোগিতা। এর পূর্ব নাম মহিলাদের আঞ্চলিক টি২০ কাপ। এটি ইংল্যান্ডের প্রাক্তন অধিনায়িকা ও সর্বাধিক ম্যাচ খেলা ক্রিকেটার শার্লত এডওয়ার্ডস-এর স্মরণে নামাঙ্কিত। এটিকে মহিলা ক্রিকেট সুপার লিগ-এর উত্তরসূরী গণ্য করা হয়, যা ২০১৯ সালে শেষ হয়ে গিয়েছিল।  এটি বর্তমানে র‌্যাচেল হেহো ফ্লিন্ট ট্রফি (৫০ ওভার) ও দ্য হান্ড্রেড লিগের পাশাপাশি অনুষ্ঠিত ব্রিটিশ মহিলা ক্রিকেট প্রতিযোগিতা।  দল  নিম্নলিখিত দলগুলি শার্লত এডওয়ার্ডস কাপে অংশগ্রহণ করে:  দল  কাউন্টি  ঘরের মাঠ (২০২২)  অধিনায়ক  সেন্ট্রাল স্পার্কস   এভেলিন জোনস নর্দার্ন ডায়মন্ডস    হোলি আর্মিটেজ নর্থ ওয়েস্ট থান্ডার    এলিয়ানর থ্রেলকেল্ড সাউথ ইস্ট স্টার্স    ব্রায়নি স্মিথ সাউদার্ন ভাইপার্স   জর্জিয়া অ্যাডামস সানরাইজার্স    কেলি ক্যাসল দ্য ব্লেজ    কির্স্টি গর্ডন ওয়েস্টার্ন স্টর্ম   সোফি লুফ  ফলাফল  বছর বিজয়ী রানার্স-আপ  ফাইনাল খেলার মাঠ খেলোয়াড় (ক্লাব) রান খেলোয়াড় (ক্লাব) উইকেট তথ্যসূত্র  সর্বোচ্চ রান গ্রাহক  সর্বোচ্চ উইকেট প্রাপক ২০২১ সাউথ ইস্ট স্টার্স নর্দার্ন ডায়মন্ডস রোজ বোল, সাউদাম্পটন এভেলিন জোনস (সেন্ট্রাল স্পার্কস)  ২৭৬ ব্রিওনি স্মিথ (সাউথ ইস্ট স্টার্স)  ১৪  ২০২২ সাউদার্ন ভাইপার্স সেন্ট্রাল স্পার্কস কাউন্টি গ্রাউন্ড, নর্থম্পটন অমি জোনস (সেন্ট্রাল স্পার্কস)  ২৮৯ কেটি লেভিক (নর্দার্ন ডায়মন্ডস)  ১৫  তথ্যসূত্র  বিষয়শ্রেণী:শার্লত এডওয়ার্ডস কাপ বিষয়শ্রেণী:২০২১-এ প্রতিষ্ঠিত ক্রীড়া লিগ বিষয়শ্রেণী:২০২১-এ ইংল্যান্ডে প্রতিষ্ঠিত বিষয়শ্রেণী:ইংরেজ ঘরোয়া ক্রিকেট প্রতিযোগিতা বিষয়শ্রেণী:ইংল্যান্ডের মহিলাদের ক্রিকেট প্রতিযোগিতা
কাইল লিওনার্ডাস ওয়াকার-পিটার্স (, ; জন্ম: ১৩ এপ্রিল ১৯৯৭; কাইল ওয়াকার-পিটার্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব সাউদাম্পটন এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৪ সালে, ওয়াকার-পিটার্স ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।   প্রারম্ভিক জীবন  কাইল লিওনার্ডাস ওয়াকার-পিটার্স ১৯৯৭ সালের ১৩ই এপ্রিল তারিখে ইংল্যান্ডের এডমনটনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ওয়াকার-পিটার্স ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালে তিনি ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ছয় বছরে ৩৭ ম্যাচে অংশগ্রহণ এবং একটি শিরোপা জয়লাভ করেছেন।  ২০২২ সালের ২৬শে মার্চ তারিখে, ২৪ বছর, ১১ মাস ও ১৩ দিন বয়সে, ডান পায়ে ফুটবল খেলায় পারদর্শী ওয়াকার-পিটার্স সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন।https://int.soccerway.com/matches/2022/03/26/world/friendlies/england/switzerland/3732194/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2022-maerz-england-schweiz/ ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3732612 ম্যাচটি ইংল্যান্ড ২–১ গোলের ব্যবধানে জয়লাভ করেছিল।https://www.national-football-teams.com/matches/report/34167/England_Switzerland.html ইংল্যান্ডের হয়ে অভিষেকের বছরে ওয়াকার-পিটার্স সর্বমোট ৭ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইংল্যান্ড  ২০২২  ৭  ০ সর্বমোট  ৭  ০   তথ্যসূত্র    বহিঃসংযোগ                    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এডমন্টন, লন্ডনের ব্যক্তি বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ফুটবল ফুলব্যাক বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
thumb|250px|২০০৭ সালে পোল-ই আলম জেলার দৃশ্যে  পোল-ই আলম, অথবা পুল-ই-আলম, আফগানিস্তানের লগার প্রদেশের একটি জেলা আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০৮,০০০ জন এর মত, যার মধ্যে অধিকাংশ পশতুন, তাজিক এবং বাকীরা অন্যান্য সম্প্রদায়ের। জেলাটির রাজধানী শহরের নাম হচ্ছে পোল-ই আলম, এছাড়াও এটি প্রাদেশিক রাজধানী শহরও বটে।  নিরাপত্তা ও রাজনীতি ২০০৯ সালের ২৩ নভেম্বর তারিখে জানা যায় যে, অপরিচিত সশস্ত্রবাহিনী পুরুষদের হাতে জেলাটির সদর দপ্তরে অবস্থিত একটি বালিকা বিদ্যালয় ধ্বংস হয়।" Armed men destroy girl school in southern Afghanistan" 23 November 2009. KABUL. Xinhua News. Accessed at: http://news.xinhuanet.com/english/2009-11/23/content_12526598.htm  তথ্যসূত্র  বহিঃসংযোগ  "Puli Alam District – Logar Province – Afghanistan" map, January 2004, Afghanistan Information Management Services (AIMS)  বিষয়শ্রেণী:লগার প্রদেশের জেলা
ব্যবস্থা পরিচালনা বিজ্ঞান বা সাইবারনেটিক্‌স () জ্ঞানের একটি আন্তঃশাস্ত্রীয় ক্ষেত্র, যেখানে প্রাকৃতিক জীব বা জৈবিক ব্যবস্থা এবং মানবনির্মিত কৃত্রিম যন্ত্র, যান্ত্রিক ব্যবস্থা, ইলেকট্রনীয় ব্যবস্থা (যেমন পরিগণক যন্ত্র বা কম্পিউটার) ও যান্ত্রিক-ইলেকট্রনীয় মিশ্র ব্যবস্থা (যেমন যন্ত্রমানব বা রোবট), সামাজিক ব্যবস্থা (যেমন কোনও মনুষ্য প্রতিষ্ঠান বা সংগঠন), ইত্যাদি সব ধরনের জটিল ব্যবস্থার তুলনামূলক অধ্যয়নের মাধ্যমে এ ধরনের ব্যবস্থার অভ্যন্তরে  উপাদানগুলির মধ্যে কীভাবে আন্তঃক্রিয়া অর্থাৎ তথ্যের আদানপ্রদান বা যোগাযোগ সম্পাদিত হয়, এইসব তথ্য কীভাবে প্রক্রিয়াজাত ও সঞ্চিত হয় ও স্বয়ং-নিয়ন্ত্রণ প্রক্রিয়াতে পুনর্নিবিষ্ট তথ্যের প্রেক্ষিতে ব্যবস্থাটি কীভাবে নিজের আচরণ নিয়ন্ত্রণ করে, অভ্যন্তরীণ স্থিতিশীলতা বজায় রাখে ও কোনও কাঙ্ক্ষিত লক্ষ্যের অভিমুখে নিজেকে পরিচালিত করে, তার একটি সাধারণীকৃত গবেষণা করা হয়। ব্যবস্থা পরিচালনা বিজ্ঞানে জটিল ব্যবস্থাসমূহের একটি সাধারণ তত্ত্ব নির্মাণের চেষ্টা করা হয়, যেখানে এই জটিল ব্যবস্থাগুলি কী উপাদানে নির্মিত (যান্ত্রিক, ইলেকট্রনীয়, জৈব বা অন্য কিছু), তা মুখ্য নয়। এতে প্রাণী বা জীবদেহের মস্তিষ্ক (নিয়ন্ত্রণ কেন্দ্র) ও স্নায়ুতন্ত্র এবং কম্পিউটার ও অন্যান্য ইলেকট্রনীয় স্বয়ংক্রিয় পুনর্নিবেশ চক্রভিত্তিক যোগাযোগ ও নিয়ন্ত্রণ ব্যবস্থাদির কর্মপদ্ধতির মধ্যে তুলনা করা হয়। এই আন্তঃশাস্ত্রীয় গবেষণাতে গণিত, স্নায়ুশারীরবিজ্ঞান, যোগাযোগ তত্ত্ব, তথ্য তত্ত্ব এবং নিয়ন্ত্রণ তত্ত্বের ধারণা ও মূলনীতিগুলি প্রয়োগ করা হয়।  ১৯৪০-এর দশকে মার্কিন গণিতবিদ নরবার্ট উইনার ও মেক্সিকীয় স্নায়ুশারীরবিজ্ঞানী আর্তুরো রোসেনব্লুয়েত ইংরেজিতে নতুন এই বিজ্ঞানটির নামকরণ করেন "সাইবারনেটিকস"। সাইবারনেটিক্‌স পরিভাষাটি গ্রিক "কিবেরনেতেস" (যার অর্থ "নৌকার মাঝি, কর্ণধার বা কাণ্ডারি") কথাটি থেকে এসেছে, যার মাধ্যমে নিয়ন্ত্রণ ও পথনির্দেশনা ধারণা দুটির প্রতি নির্দেশ করা হয়েছে। যেসব কলাকৌশলের মাধ্যমে তথ্যকে কাঙ্ক্ষিত কাজে রূপায়িত করা যায়, সেগুলি নিয়ে গবেষণা করতে গিয়ে ব্যবস্থা পরিচালনা বিজ্ঞান বা সাইবারনেটিক্‌সের উদ্ভব হয়। দ্বিতীয় বিশ্বযুদ্ধের সময় সামরিক ক্ষেত্রে ইলেকট্রনীয় মস্তিষ্ক ও স্বয়ংনিয়ন্ত্রিত যন্ত্র নিয়ে গবেষণা এই শাস্ত্রের জন্ম দেয়।  সামাজিক বিজ্ঞানগুলিতেও ব্যবস্থা পরিচালনা বিজ্ঞানে প্রয়োগ রয়েছে। এক্ষেত্রে জীবিত ও যান্ত্রিক সত্তার সমন্বয়ে গঠিত ও পুনর্নিবেশ চক্রবিশিষ্ট ব্যবস্থাদির অভ্যন্তরে উপাদানগুলির মধ্যবর্তী আন্তঃক্রিয়াসমূহ অধ্যয়ন করা হয়। একটি বিশেষ আগ্রহের বিষয় হল কীভাবে মানবসমাজ ব্যবস্থাসমূহের যান্ত্রিকীকরণ ও স্বয়ংক্রিয়করণের সাথে আন্তঃক্রিয়া সম্পাদন করে, তার অধ্যয়ন।  তথ্যসূত্র  পরিভাষা  বিষয়শ্রেণী:ব্যবস্থাদি তত্ত্ব বিষয়শ্রেণী:নিয়ন্ত্রণ তত্ত্ব বিষয়শ্রেণী:ফলিত গণিত বিষয়শ্রেণী:ব্যবস্থা পরিচালনা বিজ্ঞান বিষয়শ্রেণী:বিজ্ঞান ও প্রযুক্তি বিদ্যা
রাউল বেল্লানোভা (; জন্ম: ১৭ মে ২০০০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব তোরিনো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৫ সালে, বেল্লানোভা ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় নয় বছর যাবত ইতালির বয়সভিত্তিক দলের হয়ে খেলার পর, তিনি ২০২৪ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন রাউল বেল্লানোভা ২০০০ সালের ১৭ই মে তারিখে ইতালির রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বেল্লানোভা ইতালি অনূর্ধ্ব-১৫, ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৫ সালের ১৭ই ফেব্রুয়ারি তারিখে তিনি বেলজিয়াম অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৯ বছরে ৮৮ ম্যাচে অংশগ্রহণ করেছেন।  ২০২৪ সালের ২৪শে মার্চ তারিখে, ২৩ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী বেল্লানোভা ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইতালি ২–০ গোলের ব্যবধানে জয়লাভ করেছিল। ইতালির হয়ে অভিষেকের বছরে বেল্লানোভা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইতালি  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২০ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:দেলফিনো পেস্কারা ১৯৩৬-এর খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:ইন্টার মিলানের খেলোয়াড়
বিশ্বতত্ত্বের ঘটনাপঞ্জি বিশ্বতত্ত্বের ইতিহাসের ঘটনাসমূহকে ধারাবাহিকভাবে উপস্থাপন করবে। আধুনিক আবিষ্কার ও উন্নয়নসমূহ হয়েছে ভৌত বিশ্বতত্ত্ব নামক বিষয়।   প্রাক-১৯০০   খ্রিস্টপূর্ব ৩য় শতাব্দী: সামোস-এর আরিস্তার্কুস একটি সূর্যকেন্দ্রিক মহাবিশ্বের প্রস্তাব করেন।  খ্রিস্টীয় ২য় শতাব্দী: টলেমি একটি পৃথিবীকেন্দ্রিক মহাবিশ্বের প্রস্তাব করেন যে মতে সব তারা ও জ্যোতিষ্কসমূহ পৃথিবীকে কেন্দ্র করে ঘুরছে।  ৫০০ খ্রিষ্টাব্দের পর: কয়েকজন জ্যোতির্বিদ সূর্যকেন্দ্রিক মহাবিশ্বের প্রস্তাব করেন। এদের মধ্যে আছেন: আর্যভট্ট, ভাস্কর, ইব্‌ন আল-শাতির এবং কোপারনিকাস।  ১৫৭৬: টমাস ডিগ্‌জ্‌ (Thomas Digges) কোপারনিকাসের বিশ্বতাত্ত্বিক নকশার সংস্কার করেন। তিনি কোপারনিকাসের নকশার বাইরের ধারটি অপসারণ করে তার স্থানে তারাসমৃদ্ধ একটি বহির্বিশ্বের নকশা তৈরি করেন।  ১৬১০: ইয়োহানেস কেপলার রাতের আকাশ পর্যবেক্ষণের মাধ্যমে বলেন যে মহাবিশ্ব মোটেই সসীম নয়।  ১৬৮৭: স্যার আইজাক নিউটনের ভৌত বলবিদ্যার তত্ত্বসমূহ বৃহৎ পরিসর বস্তুসমূহের গতির ব্যাখ্যা প্রদানে সমর্থ হয়।  ১৭২০: এডমুন্ড হেলি অলবার্সের হেঁয়ালির একটি আদি রূপ উপস্থাপন করেন।  ১৭৪৪: জঁ-ফিলিপ দ্য শেসো (Jean-Philippe de Cheseaux)-ও ওলবার্সের কূটাভাসের একটি আদি রূপ উপস্থাপন করেন।  ১৭৯১: এরাসমাস ডারউইন পর্যায়োক্রমে প্রসারণশীল এবং সংকোচনশীল মহাবিশ্বের মডেল সম্বন্ধে প্রথম লিখলেন।  ১৮২৬: হাইনরিখ ভিলহেল্‌ম অলবার্স তার বিখ্যাত অলবার্সের হেঁয়ালি উপস্থাপন করেন।  ১৮৪৮: এডগার অ্যালান পো প্রথম অলবার্সের কূটাভাসের একটি সঠিক সমাধান দেন। তার নিবন্ধে তিনিও মহাবিশ্বের সম্প্রসারণ ও প্রসারণ প্রস্তাব করেন।   ১৯০০ - ১৯৪৯    ১৯৫০ - ১৯৯৯    ২০০০ থেকে    আরও দেখুন   মহা বিস্ফোরণের কালপঞ্জি   তথ্যসূত্র    "দ্য হিস্টরি অফ সাইন্স অ্যান্ড টেকনোলজি: অ্যা ব্রাউসার'স গাইড টু দ্য গ্রেট ডিসকাভারিস, ইনভেনশন্‌স, অ্যান্ড দ্য পিপ্‌ল হু মেইড দেম ফ্রম দ্য ডন অফ টাইম টু টুডে"। - বাঞ্চ, ব্রায়ান এবং আলেকজান্ডার হেলেম্যান্‌স (আইএসবিএন: ০-৬১৮-২২১২৩-৯)  বিষয়শ্রেণী:বিশ্বতত্ত্ব বিষয়শ্রেণী:জ্যোতির্বিজ্ঞানের সময়রেখা বিষয়শ্রেণী:ভৌত বিশ্বতত্ত্ব বিষয়শ্রেণী:পদার্থবিজ্ঞানের সময়রেখা
থাম্ব|একটি বায়বীয় ছবি, উত্তর-পশ্চিম দিকে তাকিয়ে, ১৯৬৫ সালে তোলা। মেডফোর্ড দ্বীপ টিন্সলে দ্বীপের উত্তর এবং পশ্চিমে দেখা যায়; এর দক্ষিণ-পূর্বে (ছবির নীচে) যথাক্রমে ফার্ন দ্বীপ, হেডরিচ দ্বীপ এবং টিউল দ্বীপ রয়েছে । টিউল দ্বীপ একটি ছোট দ্বীপ।এটি স্যাক্রামেন্টো-সান জোয়াকুইন নদীর বদ্বীপ-এর অন্তর্ভূক্ত, যা সরাসরি-সংলগ্ন ফার্ন দ্বীপ এবং হেডরিচ দ্বীপ সহ দ্বীপগুলির একটি কমপ্লেক্সের অংশ হিসাবে বিদ্যমান। এটি একটি প্রাকৃতিকভাবে গঠিত দ্বীপ, যা ২০ শতকের গোড়ার দিকে আলু চাষের জন্য ব্যবহৃত হতো, কিন্তু এখন বেশিরভাগই জলাভূমি নিয়ে গঠিত। এটি বর্তমানে জলপাখির আবাসস্থল এবং মৎস্য শিকার এর জায়গা হিসেবে ব্যবহৃত হয়।   ভূগোল  টিউল দ্বীপ এর স্থানাঙ্ক হল ;  এটি ক্যালিফোর্নিয়ার সান জোয়াকিন কাউন্টির অংশ। এটি তিনটি সরাসরি-সংলগ্ন দ্বীপগুলির মধ্যে একটি এর উত্তরে হেডরিচ দ্বীপ এবং এর বাইরে ফার্ন দ্বীপ অবস্থিত। এই  তিনটিকে কখনও কখনও ফার্ন-হেডরিচ-টুলে কমপ্লেক্স হিসাবে উল্লেখ করা হয়। ১৯২৩ সালের সান জোয়াকিন নদীর জললেখচিত্রর উপর  একটি প্রতিবেদনে, দ্বীপটির মোট এলাকা  হিসাবে দেওয়া হয়েছিল ।  এটি ১৯৫২ সালের যুক্তরাষ্ট্রের ভূতত্ত্ব জরিপ (ইউএসজিএস) এলাকার মানচিত্রে প্রদর্শিত হয়,  এবং ইউএসজিএস ১৯৮১ সালে এর উচ্চতা  হিসাবে দিয়েছে ।   ইতিহাস  ১৯২৩ সালে,  দ্বীপের মোট আয়তনের মধ্যে  আলু চাষে নিবেদিত ছিল।  তারপর থেকে, কৃষিতে এর ব্যবহার কমে যায়; ১৯২৯ সালের নভেম্বরে, স্টকটনশহর দ্বীপটিকে জনসাধারণের নিলামের জন্য প্রস্তুত করে।  ২০ শতকের মাঝামাঝি, এটি একটি মৎস্য শিকার স্থান হিসাবে পরিচিত হয়ে ওঠে।  ১৯৫৪ সালে টিউল দ্বীপ এবং নিকটবর্তী ভেনিস দ্বীপে বাদ্যযন্ত্রের পোরগি অ্যান্ড বেসে- এর কিছু অংশ চিত্রায়িত হয়েছিল।  মার্কিন যুক্তরাষ্ট্র সেনাবাহিনী কোর প্রকৌশলীর ১৯৭২ সালের রিপোর্টে, ফার্ন-হেডরিচ-টুলে কমপ্লেক্সকে স্টকটন শিপ চ্যানেলের তীর রক্ষার জন্য একটি প্রকল্পের প্রস্তাবে সম্বোধন করা হয়েছিল। প্রতিবেদনে উল্লেখ করা হয়েছে যে (এলাকার অন্যান্য দ্বীপের বিপরীতে) কমপ্লেক্সটি "কৃষি জমি পুনরুদ্ধার করা হয়নি, তবে কাছাকাছি প্রাকৃতিক অবস্থার একটি এলাকা"। সেই সময়ে, কমপ্লেক্সটিতে "কার্যত কোন স্থায়ী আবাসিক উন্নয়ন" ছিল না, তবে এটি উল্লেখ করা হয়েছিল যে টিউল দ্বীপের পূর্ব দিকে একটি "ছোট ব্যক্তিগত বোট ক্লাব" অবস্থিত ছিল।  দ্য মোডেস্টো বি ১৯৭৪ সালের জানুয়ারিতে রিপোর্ট করেছিল যে $৫ – $৬ মিলিয়ন উন্নয়ন ($  এর সমতুল্য) - $  সালে  দ্বীপে (এবং কাছাকাছি হেডরিচ দ্বীপ) একটি দোতলা মেরিনা, একটি রেস্তোরাঁ এবং বার সহ প্রস্তাব করা হয়েছিল।   ১৯৮৪ সালে, দ্বীপটি নিয়মিত ডাক পরিষেবা পেয়ে আসছিল,  এবং ১৯৮৯ সালে, এটি ডেল্টা ইয়ট ক্লাবের আবাসস্থল ছিল।   ১৯৮২ সালের একটি সম্ভাব্যতা প্রতিবেদনে এই অঞ্চলের জন্য পরিবেশগত বর্ধিতকরণ ব্যবস্থার জন্য টিউল দ্বীপকে বন্যপ্রাণীর আবাসস্থল হিসাবে সংরক্ষণের জন্য সরকার কেনার পরামর্শ দেওয়া হয়েছিল, উল্লেখ্য যে দ্বীপ কমপ্লেক্সটি কালো রেল এবং অন্যান্য জলপাখির আবাসস্থল ছিল।     তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উত্তর ক্যালিফোর্নিয়ার দ্বীপ
thumb|আইইউসিএন লাল তালিকায় ন্যূনতম উদ্বেগজনক অবস্থা দেখানো হয়েছে।  ন্যূনতম উদ্বেগজনক প্রজাতি বলতে আইইউসিএন লাল তালিকায় কোন একটি জীবিত প্রজাতি বা উপপ্রজাতির জন্য সর্বনিম্ন শঙ্কা রয়েছে এমন অবস্থা বোঝায়। যে সকল প্রজাতি বা উপপ্রজাতি আইইউসিএন কর্তৃক মূল্যায়িত হয়েছে কিন্তু অন্য কোন বিভাগের (প্রায়-বিপদগ্রস্ত, সংকটাপন্ন, বিপন্ন, মহাবিপন্ন, বন্য পরিবেশে বিলুপ্ত ও বিলুপ্ত) জন্য মনোনিত করা যায় নি, সে সকল প্রজাতি বা উপপ্রজাতিকে ন্যূনতম উদ্বেগজনক বলে ঘোষণা করা হয়েছে। বিশ্বে ন্যূনতম উদ্বেগজনক প্রজাতির বিস্তৃতি আর সংখ্যা সবচেয়ে বেশি। বিভিন্ন প্রজাতির সাথে সাথে মানুষও ন্যূনতম উদ্বেগজনক প্রজাতি হিসেবে ঘোষিত হয়েছে।Homo sapiens , The IUCN Red List of Threatened Species এ মানুষ বিষয়ক পাতা।  প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের ন্যূনতম উদ্বেগজনক বিভাগের অন্তর্ভুক্ত করা হয়। যেসব প্রজাতি বা উপপ্রজাতি সম্পর্কে এধরনের মূল্যায়ন করা সম্ভব হয় নি, তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়েছে।  ২০০১ সালের পূর্বে ন্যূনতম উদ্বেগজনক অবস্থাকে নিম্ন ঝুঁকিগ্রস্ত অবস্থার একটি উপবিভাগ হিসেবে গণ্য করা হত।   তথ্যসূত্র    বহিঃসংযোগ   আইইউসিএন লাল তালিকাভূক্ত প্রজাতিসমূহের তালিকা  * বিষয়শ্রেণী:সংরক্ষণের অবস্থা অনুযায়ী জীবকুল বিষয়শ্রেণী:আইইউসিএন লাল তালিকা
মোল্লা মিসকিন শাহ বা মিসকিন শাহ নামে অধিক পরিচিত। চট্টগ্রামের একজন বিখ্যাত সুফি সাধক।  জীবনী মোল্লা মিসকিন শাহ চট্টগ্রামের রাউজানের কদলপুরে জন্মগ্রহণ করেন। তিনি বাস্তবিক জীবনের প্রতি অমনোযোগী ছিলেন। সাম্প্রতিককালে উদ্ধার করা মুগল সম্রাট আওরঙ্গজেবের একটি আদেশে উল্লেখ রয়েছে যে, সম্রাট সুবাহ বাংলার ইসলামাবাদ সরকারের অন্তর্গত হাভেলী চট্টগ্রাম পরগণায় বিশ বিঘা জমি মোল্লা মিসকিনকে জীবিকা ভাতা (‘মদদ-ই-মা‘আশ’) হিসেবে মঞ্জুর করেন। ১১০৩ হিজরিতে (১৬৯১-৯২ খ্রি) জারিকৃত এই আদেশে মোল্লা মিসকিনের পিতার নাম সিপাহ্দু এবং পিতামহের নাম শেখ সারদু মুগলী সিদ্দিকী উল্লেখ করা হয়েছে। আদেশটির তারিখের ভিত্তিতে মোল্লা মিসকিন শাহকে সতেরো শতকের সুফি সাধক এবং তাঁর মাযার সন্নিহিত শাহী মসজিদটি নির্মাণরীতির দিক থেকে আওরঙ্গজেবের শাসনামলের বলে চিহ্নিত করা যায়। মোল্লা মিসকিন শাহ সাধনারত অবস্থায় চট্টগ্রামের চন্দনপুরায় নিজ তকিয়ায় মৃত্যুবরণ করেন।  তসবীর  তথ্যসূত্র   বিষয়শ্রেণী:চট্টগ্রাম জেলার ব্যক্তি বিষয়শ্রেণী:১৭শ শতাব্দীর ইসলামি ব্যক্তিত্ব বিষয়শ্রেণী:সুফি সাধক
ভূরুঙ্গামারী সরকারি কলেজ কুড়িগ্রাম জেলার ভূরুঙ্গামারীর একটি সরকারি মহাবিদ্যালয়। ১৯৬৯ সালে প্রতিষ্ঠিত কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) কোর্স চালু আছে। ২০২৪ সালের তথ্য অনুযায়ী, এখানে মোট ১৪৪১ জন শিক্ষার্থী অধ্যয়ন করছে। উপলব্ধ কোর্স  উচ্চ মাধ্যমিক  বিজ্ঞান  মানবিক  ব্যবসায় শিক্ষা ব্যাচেলর ডিগ্রি (পাস) কোর্স   বিএ (পাস)  বিএসএস (পাস)  বিএসসি (পাস)  বিবিএস (পাস) শিক্ষার্থী  ২০২৪ সালের তথ্যানুযায়ী কলেজে উচ্চ মাধ্যমিক স্তরে ৭৬১ জন এবং স্নাতক (পাশ) স্তরে ৬৮০ জন শিক্ষার্থী মিলে মোট ১৪৪১ জন শিক্ষার্থী শিক্ষাগ্রহণ করছে।  আরো দেখুন  কুড়িগ্রাম জেলার শিক্ষাপ্রতিষ্ঠানের তালিকা  বাংলাদেশের সরকারি কলেজের তালিকা তথ্যসূত্র  বিষয়শ্রেণী:কুড়িগ্রাম জেলার মহাবিদ্যালয় বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ময়মনসিংহ-গৌরীপুর-ভৈরব রেলপথ বাংলাদেশের একটি মিটারগেজ রেলপথ। যা বাংলাদেশ রেলওয়ের অধীনে পরিচালিত ও রক্ষণাবেক্ষণ করা হয়।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া-ঝঞ্চাইল, গৌরীপুর-ভৈরববাজার রেললাইন স্থাপন করে। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  স্টেশন তালিকা ময়মনসিংহ-গৌরীপুর-ভৈরব রেলপথে থাকা স্টেশনগুলো হচ্ছে: ময়মনসিংহ জংশন রেলওয়ে স্টেশন শম্ভুগঞ্জ রেলওয়ে স্টেশন বিষকা রেলওয়ে স্টেশন গৌরীপুর জংশন রেলওয়ে স্টেশন বোকাইনগর রেলওয়ে স্টেশন ঈশ্বরগঞ্জ রেলওয়ে স্টেশন সোহাগী রেলওয়ে স্টেশন আঠারবাড়ী রেলওয়ে স্টেশন নান্দাইল রোড রেলওয়ে স্টেশন মুসুলী রেলওয়ে স্টেশন নীলগঞ্জ রেলওয়ে স্টেশন কিশোরগঞ্জ রেলওয়ে স্টেশন যশোদলপুর রেলওয়ে স্টেশন গচিহাটা রেলওয়ে স্টেশন মানিকখালী রেলওয়ে স্টেশন হালিমপুর মকসুদ রেলওয়ে স্টেশন সরারচর রেলওয়ে স্টেশন বাজিতপুর রেলওয়ে স্টেশন কুলিয়ারচর রেলওয়ে স্টেশন ছয়সূতি রেলওয়ে স্টেশন কালিয়া প্রসাদ রেলওয়ে স্টেশন ভৈরব বাজার জংশন রেলওয়ে স্টেশন (গৌরীপুর-মোহনগঞ্জ রেলপথ) গৌরীপুর জংশন রেলওয়ে স্টেশন শ্যামগঞ্জ জংশন রেলওয়ে স্টেশন হিরনপুর রেলওয়ে স্টেশন চল্লিশানগর রেলওয়ে স্টেশন নেত্রকোণা রেলওয়ে স্টেশন নেত্রকোণা কোর্ট রেলওয়ে স্টেশন বাংলা রেলওয়ে স্টেশন ঠাকুরকোনা রেলওয়ে স্টেশন বারহাট্টা রেলওয়ে স্টেশন অতিতপুর রেলওয়ে স্টেশন মোহনগঞ্জ রেলওয়ে স্টেশন (শ্যামগঞ্জ-জারিয়া ঝাঞ্জাইল রেলপথ) শ্যামগঞ্জ জংশন রেলওয়ে স্টেশন জালশুকা রেলওয়ে স্টেশন পূর্বধলা রেলওয়ে স্টেশন জারিয়া ঝাঞ্জাইল রেলওয়ে স্টেশন।  শাখা লাইন গৌরীপুর-শ্যামগঞ্জ-মোহনগঞ্জ রেলপথ    ময়মনসিংহ-ভৈরববাজার রেলওয়ে কোম্পানি দ্বারা ১৯১২-১৯১৮ সালের মধ্যে এই রেলপথ তৈরি হয়।  তথ্যসূত্র  বিষয়শ্রেণী:বাংলাদেশের মিটারগেজ রেলপথ